**Beneficii de asistență socială**

Beneficiile de asistență socială sunt ajutoare bănești acordate de stat în anumite situații persoanelor sau familiilor, pe o perioadă determinată de timp.

**Tipuri de beneficii de asistență socială**

1. Sprijin acordat familiilor cu venituri reduse

* Ajutorul social;
* Ajutorul  pentru încălzirea locuintei;
* Alocaţia pentru susţinerea familiei;

2. Politici familiale

* Alocaţia de stat pentru copii;
* Alocaţia de plasament;
* Indemnizaţia pentru creşterea copilului şi stimulentul de inserţie;

3. Sprijin acordat persoanelor cu handicap

* Drepturi acordate persoanelor cu handicap în conformitate cu Legea nr. 448/2006;
* Bugetele personale complementare acordate lunar persoanelor cu handicap;
* Indemnizaţia lunară de hrană HIV/SIDA;
* Indemnizaţia lunară acordată persoanelor cu handicap grav şi accentuat;
* Asistent personal si/sau insotitor pentru persoanele cu handicap grav;
* Alocaţia lunară de hrană pentru copiii cu handicap de tip HIV/SIDA;

.

**Cine poate solicita beneficii de asistență socială**

Familiile cu venituri reduse care au în creştere şi îngrijire copii in vârstă de până la 18 ani.
Familiile şi persoanele singure, cetăţeni români, străini şi apatrizi
Persoanele care au în întreţinere un copil nou născut
Familiile care au copii în vârstă de până la 18 ani, copii născuţi în străinătate sau ai căror părinţi lucrează în străinătate,

Copii încadraţi în grad de handicap.

**Care sunt principalele criterii pe care trebuie să le îndeplinească cineva ca să poată apela aceste beneficii de asistenta sociala?**

* Familia trebuie să locuiască împreună, pe raza comunei Oarta de Jos , venitul net mediu lunar pe membru de familie să se situeze sub 530 lei, copiii de vârstă şcolară să frecventeze fără întrerupere cursurile unei forme de învăţământ organizate potrivit legii, familia nu are în proprietate/ folosinţă nici unul din bunurile cuprinse în lista bunurilor ce duc la excluderea acestui beneficiu de asistenţă socială.
* Veniturile nete ale familiei  să fie mai mici decât  nivelul lunar al venitului minim garantat raportat la indicatorul social de referinţă, acesta acordându-se ca diferenţă între aceste venituri. Familiile şi persoanele singure care au în proprietate cel puţin unul dintre bunurile cuprinse în lista de mai jos, nu beneficiază de ajutor social.

**Care sunt paşii care trebuie urmaţi pentru obținerea beneficiilor?**

• depunerea cererii pentru acordarea beneficiilor de asistenţă socială.
• cererea se înregistrează în registrul special.
• informarea beneficiarului asupra obligaţiilor ce îi revin pentru menţinerea dreptului acordat.
• efectuarea anchetei sociale în termenul prevăzut de lege
• comunicarea dispoziţiei de acordare a dreptului sau respingere a cererii către solicitant
Solicitările se depun direct de către beneficiar.
În cazul familiei monoparentale care are copii în întreţinere, nu a împlinit vârsta de 18 ani şi nu are capacitate deplină de exerciţiu solicitarea se face de către reprezentantul legal/ocrotitorul legal al acesteia.

**Timpul de soluționare al solicitărilor**

În vederea verificării îndeplinirii de către solicitant a condiţiilor de acordare se va efectua evaluarea socio-economică, prin ancheta socială, în termen de 10 zile de la data înregistrării cererii. În termen de 5 zile de la efectuarea anchetei sociale se comunică solicitanţilor dispoziţia de acordare a dreptului sau respingerea cererii. Dreptul la alocaţiei se acordă începând cu luna depunerii cererii iar plata alocaţiei se asigură de către Agenţia Judeţeană pentru Plăţi şi Inspecţie Socială Maramureş

Cererile pentru acordarea ajutorului social se depun de către reprezentantul familiei /persoana singură, la Secretarul comunei Oarta de Jos şi se soluţionează în termen de maximum 30 de zile de la data înregistrării.

**Urmărirea termenului de primire a  dispoziţiei de acordare a dreptului sau respingerea cereii.**

Solicitantul are dreptul de a solicita clarificări printr-una dintre modalităţile de apelare a serviciului prezentate sau de a sesiza structurile ierarhice superioare cu privire la orice nemulţumire legată de modul, termenul sau forma în care i-au parvenit informaţiile solicitate.

În termen de 5 zile de la efectuarea anchetei sociale se comunică solicitanţilor dispoziţia de acordare a dreptului sau respingerea cererii. Dreptul la alocaţiei se acordă începând cu luna urmatoare depunerii cererii iar plata alocaţiei se asigură de către Agenţia Judeţeană pentru Plăţi şi Inspecţie Socială Maramureş.

Soluţionarea cererii se face în termen de maxim 30 de zile de la data depunerii iar dispoziţia scrisă a primarului, se comunică  prin poşta solicitantului în termen de maximum 5 zile de la emiterea acesteia.

**Unde se depune solicitarea/actele**

**Sediul Primariei**

Toate documentele,  formularele, cererile tip etc. de care are nevoie solicitantul pot fi ridicate de la sediul primariei Oarta de Jos .